8 februarie

8 februarie este a 39-a zi a calendarului gregorian. Mai sunt 326 de zile până la sfârșitul anului (327 de zile în anii bisecți).

Evenimente 

421: Constantius al III-lea devine co-împărat al Imperiului Roman de Apus.
 1587: Maria, regina scoțienilor este executată sub suspiciunea că a fost implicată în complotul Babington pentru uciderea verișoarei sale, regina Elisabeta I.
 1601: Robert Devereux, conte de Essex se revoltă împotriva reginei Elisabeta I însă revolta este rapid zdrobită.
 1622: Regele Iacob I al Angliei dizolvă Parlamentul englez după ce acesta nu a aprobat căsătoria fiului său Carol cu infanta spaniolă Maria Anna.
 1676: Feodor al III-lea devine noul țar al Rusiei după moartea tatălui său, Alexei I.
 1796: S-a înființat un Consulat general francez la București. 
 1856: Barbu Știrbei decretează desființarea robiei în Țara Românească.
 1859: Intrarea triumfală a lui Alexandru Ioan Cuza în București, după dubla sa alegere ca domn al Principatelor Române. 
 1880: Franța, Germania și Marea Britanie recunosc independența de stat a României.

 1904: Începe războiul ruso-japonez, după ce marina japoneză lansează un atac surprinzator îndreptat împotriva Portului Arthur, China, distrugând și blocând flota rusă.
 1915: Controversatul film al lui D. W. Griffith, Nașterea unei națiuni, a avut premiera la Los Angeles.
 1916: Conform legendei, aflat la Zürich, în cafeneaua „Cabaret Voltaire”, scriitorul Tristan Tzara creează un nou curent de avangardă: dadaismul.
 1919: Primul zbor comercial aerian Paris – Londra. 
 1941: Este datat Testamentul lui Iuliu Maniu.
 1946: Este dată publicității o notă a guvernului român conținând observațiile acestuia la prevederile Tratatului de pace și se exprimă regretul că nu s-a recunoscut cobeligeranța României.
 1984: Jocurile Olimpice de Iarnă se deschid la Sarajevo.
 1990: Consiliul F.S.N. emite Decretul-lege privind pensionarea cu reducere de vârstă a unor categorii de salariați.
 1991: Parlamentul României adoptă noua lege a salarizării (Legea nr.14/1991).
 2003: Bagdadul predă inspectorilor ONU documentele referitoare la programele de armament nucelar și biochimic de pe teritoriul Irakului.
 2006: Egiptologul american, Otto J. Schaden, a dat publicității descoperirea unui nou mormânt de faraon în Valea Regilor.

Nașteri 
 1290: Regele Afonso al IV-lea al Portugaliei (d. 1357)
 1720: Împăratul Sakuramachi al Japoniei (d. 1750) 
 1787: Théodore Basset de Jolimont, pictor francez (d. 1854)
 1792: Regina Carolina Augusta de Bavaria a Ungariei și Boemiei (d. 1873)
 1798: Marele Duce Mihail Pavlovici al Rusiei (d. 1849)
 1828: Jules Verne, scriitor francez, creator al romanului științific de anticipație (d. 1905)
 1834: Dmitri Ivanovici Mendeleev, chimist rus, creatorul "legii periodicității" și al sistemului periodic al elementelor (d. 1907) 
 1878: Martin Buber, filosof german (d. 1965)

 1880: Franz Marc, pictor și artist grafic german, cofondator al grupării "Der Blauer Reiter" (d. 1916)
 1894: King Vidor, regizor, producător de film și scenarist american (d. 1982)
 1899: Theodor V. Ionescu, fizician și inventator român, membru titular al Academiei Române (d. 1988) 
 1915: Robert, Arhiduce de Austria-Este, al doilea fiu al împăratului Carol I al Austriei (d. 1996) 
 1916: Corneliu Mănescu, politician român (d. 2000)
 1921: Lana Turner, actriță americană de film (d. 1995)
 1922: Iuri Averbah, mare maestru de șah rus (d. 2022)
 1925: Eugenia Bosânceanu, actriță română de teatru și film (d. 2018)
 1925: Jack Lemmon, actor american de teatru și film (d. 2001)
 1926: Sonja Ziemann, actriță germană (d. 2020)
 1931: James Dean, actor american de  teatru și film (d. 1955)
 1932: Emanoil Petruț, actor român de teatru și film (d. 1983)
 1932: John Williams, compozitor american de muzică de film
 1941: Nick Nolte, actor american
 1955: Ethan Phillips, actor american
 1966: Oleg Kubarev, jucător și antrenor de fotbal din Belarus
 1967: Florin Niculescu, violonist român de muzică jazz, stabilit în Franța
 1995: Kasper Asgreen, ciclist danez

Decese 
 1587: Maria Stuart, regina Scoției (1542–1567), (executată) (n. 1542)
 1696: Țarul Ivan al V-lea al Rusiei al Rusiei (n. 1666)
 1725: Țarul Petru cel Mare al Rusiei (n. 1672)
 1772: Prințesa Augusta de Saxa-Gotha, Prințesă de Wales (n. 1719)
 1935: Max Liebermann, pictor și grafician german de origine evreiască (n. 1847)
 1938: István Auer, scriitor, poet și traducător maghiar (n. 1877)
 1957: Walther Bothe, fizician german, laureat al Premiului Nobel (1954), (n. 1891)

 1957: John von Neumann, matematician american (n. 1903)
 1975: Sir Robert Robinson, chimist britanic, laureat al Premiului Nobel (1947), (n. 1886)
 1979: Alexandru A. Philippide, scriitor, traducător și poet român, membru corespondent (1955) și titular (1963) al Academiei Române, laureat al Premiului Herder (1967), (n. 1900) 
 1983: Grigore Baștan, primul general parașutist român (n. 1923)
 1985: Ioan Sima, pictor român (n. 1898)
 1994: Witold Lutoslawski, compozitor polonez (n. 1913)
 1998: Halldór Laxness, scriitor islandez, laureat al Premiului Nobel (1955), (n. 1902)
 1999: Iris Murdoch, scriitoare britanică (n. 1919)
 2000: Ion Gheorghe Maurer, jurist și politician comunist român (n. 1902)
 2007: Anna Nicole Smith, model și actriță americană (n. 1967)
 2009: Marian Cozma, handbalist român (n. 1982)
 2014: Maicon Pereira de Oliveira, fotbalist brazilian (n. 1988)
 2020: Robert Conrad, actor american de film (n. 1935)
 2021: Jean-Claude Carrière, scenarist și actor francez (n. 1931)
 2021: Edita Maria Simon, conferențiar universitar și solistă română (n. 1937)
 2022: Luc Montagnier, medic francez, laureat al Premiului Nobel pentru Fiziologie sau Medicină (2008) (n. 1932)

Sărbători 

 În calendarul romano-catolic: Sf. Ieronim Emiliani (1486-1537)

Note

 
! 08
! 02 08